pythainlp/thai_wikipedia_clean_20230101 huggingface dataset:
365 วัน บ้านฉัน บ้านเธอ  เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดยจีดีเอช จอกว้างฟิลม์ และ บีเอ็นเคโฟร์ตีเอต กำกับการแสดงโดย จิรัศยา วงษ์สุทิน เป็นเรื่องราวของสองครอบครัวที่ต้องมาอยู่ร่วมกันด้วยเงื่อนไขของความสุขในช่วงเวลาหนึ่งปี ท่ามกลางบรรยากาศของความรัก ความเข้าใจ และการเรียนรู้ในความรู้สึกของกันและกัน เริ่มออกอากาศผ่านทางออนไลน์ครั้งแรกเมื่อวันที่ 28 พฤศจิกายน พ.ศ. 2562 ทางแอปพลิเคชันไลน์ทีวี และออกอากาศผ่านโทรทัศน์ทาง ช่องวัน 31 ทุกวันศุกร์ เวลา 22:30 น. เริ่มวันที่ 8 พฤษภาคม พ.ศ. 2563
นำแสดงโดย คัทลียา แมคอินทอช, สัญญา คุณากร, จิรายุ ละอองมณี ร่วมกับสมาชิกจาก บีเอ็นเคโฟร์ตีเอต อีก 8 คน ได้แก่ เฌอปราง อารีย์กุล, ปัญสิกรณ์ ติยะกร, เพลินพิชญา โกมลารชุน, วีรยา จาง, นันท์นภัส เลิศนามเชิดสกุล, ณัฐทิชา จันทรวารีเลขา, พิชญาภา นาถา และกุลจิราณัฐ อินทรศิลป์
เมื่อความรักสุกงอมได้ที่ ตั้ม (สัญญา คุณากร) พ่อหม้ายลูกสองแสนอบอุ่น ตัดสินใจขอ มุก (คัทลียา แมคอินทอช) แม่หม้ายลูกสี่ (บวกหนึ่ง) แต่หัวใจยังวัยรุ่น แต่งงานกัน แค่ขอแต่งงานปัญหาก็มาแล้ว เพราะมุกไม่เคยบอกลูก ๆ ทั้งห้าของตนเลยว่าคบกันกับตั้มอยู่ มุกขอเวลาอธิบายเรื่องนี้ให้ลูก ๆ ทั้งห้าได้เข้าใจก่อน แต่ไม่ว่าจะยังไงมุกก็ไม่กล้าพูดออกไป ตั้มเลยวางแผนให้ลูก ๆ ทั้งห้าของมุกมาเจอกับลูก ๆ ทั้งสองของตน ในวันคล้ายวันเกิดของมุก
ทันทีที่สองพี่น้อง บูม (จิรายุ ละอองมณี) และ เบบี้ (ณัฐทิชา จันทรวารีเลขา) ปรากฏตัวขึ้นในงาน ความไม่พอใจก็เกิดขึ้นในบ้านทันทีโดยเฉพาะกับ เพชร (เฌอปราง อารีย์กุล) ลูกสาวคนโตที่สงสัยในความสัมพันธ์ของคู่ลุงและแม่ และ แพรวพราว (นันท์นภัส เลิศนามเชิดสกุล) ลูกสาวคนเล็กที่ไม่ถูกชะตากับเบบี้อย่างหนัก และเมื่อได้รู้ว่าเบบี้จะย้ายมาอยู่โรงเรียนเดียวกันก็ยิ่งไม่ชอบหน้ากันเข้าไปใหญ่ เพชรตัดสินใจถามมุกตรง ๆ เรื่องลุงตั้มจนทำให้ได้รู้ว่าทั้งคู่กำลังคบกัน และเมื่อบอกว่าลุงตั้มขอมุกแต่งงานแล้ว ทุกคนก็ช็อค ทำอะไรไม่ถูก จนตัดสินใจหนีแม่กันไปทั้งบ้าน คืนนั้นเพชรคิดเรื่องแม่ได้เลยตัดสินใจพากันกลับบ้าน และยื่นข้อเสนอที่ไม่คาดคิดว่าจะมาจากลูกสาวคนโตนั่นคือ "ให้ทั้งสองบ้านทดลองย้ายเข้ามาอยู่ในบ้านเดียวกันเป็นระยะเวลา 1 ปี เมื่อถึงตอนนั้นมีใครที่ไม่มีความสุขแม้แต่คนเดียว ทั้งคู่ต้องเลิกกันทันที" ซึ่งมุกและตั้มตอบตกลง ฝั่งตั้มจึงเริ่มย้ายของเข้าบ้าน
วันแรกของการทดลองอยู่ด้วยกัน แพรวพราว ไม่ถูกใจฝั่งตั้มอย่างหนัก โดยเฉพาะกับเบบี้ที่ทำนิสัยกวนบาทามาก แถมอยู่โรงเรียนยังแย่งความสนใจจากทุกคนแม้กระทั่ง จิ๊บบี้ (พิชญาภา นาถา) เพื่อนสนิทเพียงคนเดียว เมื่อความอดทนหมดลง เธอจึงแกล้งเบบี้ด้วยการหนีไปเที่ยวกับเพื่อนและปล่อยให้เบบี้กลับบ้านตามลำพังจนหลงทาง คืนนั้นบูมและเพชรออกตามหาโดยมี พลอย (ปัญสิกรณ์ ติยะกร) ลูกสาวคนที่สอง และ มาร์ค (ณัฐรัตน์ นพรัตยาภรณ์) ดาราชื่อดังและเพื่อนร่วมคณะของพลอย ช่วยออกตามหาอีกแรง จนกระทั่งเจอตัวและพากลับบ้าน ทันทีที่กลับบ้านแพรวพราวโดนต่อว่าอย่างหนัก ด้วยความอดทนที่หมดลงแล้ว และความโกรธที่แม่ไม่เข้าข้างตัวเอง เธอจึงตัดสินใจหนีออกจากบ้านไปอยู่กับ ภูมิ (ธิตินันท์ ชุ่มภาณี) อดีตสามีของมุกและพ่อของเธอแทน
ในขณะเดียวกัน ไพลิน (วีรยา จาง) ลูกสาวคนที่สามของมุกที่ดรอปจากคณะแพทย์เพราะเรียนไม่ไหว เริ่มไม่พอใจตั้มที่เข้ามาวุ่นวายในชีวิต เธอพยายามตั้งกำแพงตีตัวออกห่าง แต่ตั้มก็พยายามเข้าหาเพื่อทำให้มุกสบายใจ ไพลินเริ่มหมดความอดทนกับตั้มเธอจึงประกาศกร้าวว่าขอให้อยู่แบบตัวใครตัวมัน ไม่ต้องยุ่งกันและกันเพราะเธอไม่ชอบ ช่วงเวลาเดียวกันนั้นแพรวพราวและเบบี้ได้กลับมาเจอกันอีกครั้งในงานแต่งงานของน้ำฟ้าลูกน้องคนสนิทของมุก ทั้งคู่พยายามปรับความเข้าใจกันจนในที่สุดก็คืนดีและยอมเป็นพี่น้องบ้านเดียวกัน ความสัมพันธ์ของแพรวพราวและเบบี้ที่ดีขึ้น ทำให้ไพลินตัดสินใจออกจากบ้านไปอยู่กับภูมิแทนเพราะเธอหมดความอดทนกับตั้ม และรอจังหวะที่เหมาะสมนานแล้ว
แต่เรื่องราวในงานแต่งงานยังไม่จบเพียงแค่นั้น ตะวัน (เพลินพิชญา โกมลารชุน) คาสโนวี่หัวแก้วหัวแหวนของ ดาว (รัญญา ศิยานนท์) พี่สาวของมุก และมีศักดิ์เป็นลูกพี่ลูกน้องของเพชร เริ่มมีใจให้กับบูมโดยไม่รู้ตัว แต่บูมนั้นมีใจให้กับเพชรอยู่แล้ว และเพชรเองก็มีใจให้กับบูมจากที่ทั้งคู่เป็นหมอและคนไข้ให้ ความสัมพันธ์นี้ล่วงรู้ไปถึงดาว จนดาวต้องเอากลับมาถามมุกว่ากำลังเล่นเกมอะไรกันอยู่ มุกไม่ทันได้สังเกตเลยเริ่มคิดแล้วว่าวิธีนี้ของเพชรนั้นเวิร์คจริงหรือไม่
ใต้ความสัมพันธ์อันยุ่งเหยิงภายในบ้าน พลอย ก็แอบมีความสัมพันธ์แบบลับ ๆ กับ มาร์ค แบบไม่ให้ใครรู้ โดยเฉพาะสังคมภายนอก เพราะมาร์คกลัวพลอยจะเป็นข่าวเสียหาย และตนก็มีคนจับจิ้นกับ กอหญ้า (ชญานิษฐ์ ชาญสง่าเวช) อยู่ ถ้าเรื่องของพลอยหลุดออกไป ตนกลัวว่าพลอยจะรับเรื่องนี้ไม่ไหว แต่แล้วข่าวของพลอยก็หลุดออกโซเชียล จนทำให้ทุกคนหันมาต่อว่าพลอย พลอยตัดสินใจบอกเลิกกับมาร์ค เพื่อให้มาร์คไปหาคนที่เหมาะสมกว่า
ในที่สุดระเบิดเวลาก็ทำทุกอย่างพังทลายลง ไพลินรู้ความจริงว่าที่พ่อไม่รักและไม่ใส่ใจตัวเองเหมือนแต่ก่อน เป็นเพราะว่าภรรยาใหม่ของภูมิกำลังตั้งท้อง และเป็นลูกผู้ชายที่ภูมิอยากได้ ไพลินน้อยใจมากเลยตัดสินใจหนีไปอยู่กับ ทราย (กุลจิราณัฐ อินทรศิลป์) แฟนสาวของตน ตั้มตัดสินใจออกตามหาไพลินจนเจอและได้รู้ถึงความสัมพันธ์ของทั้งคู่ที่ไพลินไม่อยากให้มุกรู้ ตั้มเริ่มเข้าใจไพลินและทำให้กำแพงที่ไพลินตั้งไว้พังลง ไพลินเปิดใจรับตั้มเข้ามาอยู่ในครอบครัวได้สำเร็จ แต่กับ ตะวัน บูม และเพชร ยิ่งนานวันความสัมพันธ์ก็ยิ่งยุ่งเหยิง เพชรรู้เรื่องที่ตะวันแอบชอบบูม เลยยอมถอยห่างจากบูมเพื่อเปิดโอกาสให้ตะวันได้สานสัมพันธ์กับบูม แต่บูมกลับไม่ได้ชอบตะวันเลยแม้แต่น้อย ตะวันเองก็สืบจนรู้เองว่าบูมกับเพชรชอบกัน คืนนั้นตะวันตัดสินใจบอกรักบูม แต่บูมขอปฏิเสธเพราะยังลืมคนเก่าไม่ได้ ตะวันที่ได้ยินเช่นนั้นจึงตัดสินใจย้ายออกจากบ้านกลับไปอยู่บ้านตนที่สุพรรณบุรี บูมก็ย้ายออกจากบ้านไปอยู่บ้านเดิมของตน ความสัมพันธ์ที่พังทลายลงของเพชร บูม และตะวัน ทำให้ข้อตกลงเรื่องการทดลองอยู่ในบ้านของเพชรเป็นโมฆะ มุกเลยบอกเลิกตั้มตามข้อตกลง และขอกลับไปเป็นเพื่อนที่ดีดังเดิม
ทุกอย่างในบ้านกลับไปอยู่ในสภาพเดิม แม่เลี้ยงเดี่ยวกับลูกสาวทั้งสี่ สิ่งเดียวที่ขาดหายไปคือสีสันของบ้านอย่างตะวันที่ยังไม่ยอมกลับมา ขนาดมุกเปิดวิดีโอคอลล์คุยกัน เมื่อหันไปหาเพชร ตะวันรีบวางสายหนีหน้าเพชรทันที แต่กับคนอื่น ๆ แพรวพราวและเบบี้ยังติดต่อช่วยเหลือซึ่งกันแม้จะอยู่คนละโรงเรียนแล้ว ไพลินก็ยังไปเรียนทำกับข้าวกับตั้มตามปกติเพื่อเตรียมตัวสอบเรียนทำอาหารตามความฝันของตัวเอง แต่ในขณะเดียวกันมุกและตั้มก็ยังคงคิดถึงกันไม่ห่าง ตั้มหาโอกาสมาเซอร์ไพร์สมุกในวันเกิด และยังรอโอกาสที่มุกจะเปิดใจให้ แต่นั่นก็ทำให้เพชรไม่สบายใจเพราะแม่ขัดข้อตกลง จนทุกคนต้องบอกว่าที่เรื่องเป็นแบบนี้ก็เพราะตัวเพชรคนเดียว เพชรฉุกคิดขึ้นได้จึงเดินทางไปขอโทษตะวันที่สุพรรณบุรี และรับตะวันกลับมาอยู่ด้วยกัน แม้ตะวันจะให้อภัยแต่ก็สายไปแล้วเพราะตะวันตัดสินใจสอบบรรจุครูที่โรงเรียนในจังหวัด เพชรเคารพการตัดสินใจของตะวัน แต่ตะวันก็ยืนยันว่าถ้ามีโอกาสก็จะกลับมาหาที่บ้านเหมือนเดิม
ในวันแข่งขันรอบสุดท้ายของแพรวพราว เพชรได้เจอกับบูมอีกครั้ง แต่คราวนี้บูมไม่ได้มาตัวคนเดียว แต่ยังพามิ้มแฟนสาวมาเที่ยวเป็นเพื่อนด้วย เพชรเสียใจมากเลยกลับไปเก็บตัวอยู่คนเดียว ในเมื่อคนในบ้านยังไม่มีความสุข ที่เหลือจึงเริ่มปฏิบัติการสานสัมพันธ์ในบ้าน โดยเริ่มจากพลอยที่เริ่มไม่เป็นตัวของตัวเอง ทุกคนเชียร์ให้พลอยกลับไปขอคืนดีกับมาร์คในวันเปิดตัวละครใหม่ เช่นเดียวกับกอหญ้าที่มาเจอพลอยซึ่งกำลังฝึกงานอยู่โดยบังเอิญ กอหญ้าก็เชียร์ให้พลอยกับมาร์คกลับมาคบกัน พลอยจึงทำตามที่ทุกคนขอและมาร์คที่ได้เห็นเช่นนั้นเลยตอบตกลงกลับมาคบกับพลอย ส่วนเรื่องของเพชร ตะวัน และบูม เมื่อทุกคนสืบจนรู้ว่าตะวันสอบไม่ติดครูที่สุพรรณบุรี จึงชวนกันกลับมาบ้าน ตะวันย้ายกลับมาอยู่บ้านถาวรเพื่อเตรียมสอบครูในกรุงเทพฯ ทำให้ทุกคนดีใจมาก แต่ทุกอย่างก็ยังไม่จบ ยังเหลือเรื่องของเพชรและบูมที่ยังไม่ลงเอยกัน ตั้มเลยมาส่งข่าวว่าบูมกำลังจะออกไปต่างจังหวัด ถ้าไปทันเพชรกับบูมอาจจะได้เจอกัน ทุกคนเลยรีบไปส่งเพชรที่สถานีรถไฟก่อนขบวนสุดท้ายออกจากสถานี และแล้วเพชรกับบูมก็ได้เจอกัน เพชรตัดสินใจบอกความในใจทุกอย่างกับบูม ทำให้บูมดีใจมากที่เพชรยอมรับความรู้สึกตัวเองได้สักที และแล้วเรื่องราวทั้งหมดก็จบลง ทั้งสองบ้านหลอมรวมกันเป็นหนึ่งเดียวได้สำเร็จ มุกแต่งงานกับตั้มและซื้อบ้านขาดจากภูมิโดยสมบูรณ์ และทั้งหมดก็อยู่ร่วมกันแบบมีความสุข 9 คน พ่อ แม่ ลูก
เพลงรองจากชิงเกิลที่ 7 ของ BNK48 "77 ดินแดนแสนวิเศษ ไทป์ B"
เพลงประกอบซีรีส์
ฮาวทูทิ้ง ทิ้งอย่างไรไม่ให้เหลือเธอ
ฮาวทูทิ้ง ทิ้งอย่างไร..ไม่ให้เหลือเธอ  เป็นภาพยนตร์ไทยแนวโรแมนติก-ดราม่า ออกฉายวันที่ 26 ธันวาคม พ.ศ. 2562 เขียนบท อำนวยการสร้าง และกำกับโดยนวพล ธำรงรัตนฤทธิ์ นำแสดงโดยชุติมณฑน์ จึงเจริญสุขยิ่ง, ซันนี่ สุวรรณเมธานนท์, ษริกา สารทศิลป์ศุภา, อาภาศิริ จันทรัศมี, ถิรวัฒน์ โงสว่าง และพัดชา กิจชัยเจริญ ผลิตโดยเวรี่ แซด พิคเจอร์ส และแฮปปี้ เอนดิ้ง ฟิล์ม จัดจำหน่ายโดยจีดีเอช ห้าห้าเก้า มีเพลงประกอบภาพยนตร์คือ "ทิ้งแต่เก็บ" ร้องโดยเดอะทอยส์ ภาพยนตร์เล่าเรื่องราวเกี่ยวกับ จีน (ชุติมณฑน์ จึงเจริญสุขยิ่ง) ที่ต้องการเคลียร์บ้านเพื่อรีโนเวต แต่ก็มาเจอบางอย่างที่เป็นของเอ็ม แฟนเก่าของเธอ (ซันนี่ สุวรรณเมธานนท์) โดยทำรายได้ 57 ล้านบาท
นวพล ธำรงรัตนฤทธิ์ ผู้เขียนบทซึ่งชอบจัดบ้านในช่วงวันปีใหม่ และได้เริ่มทำสตอรีบอร์ดในช่วงนี้ด้วย จุดเริ่มต้นของบทมาจากตอนเก็บของทำให้นึกถึงเหตุการณ์เกี่ยวกับของนั้นหรือคนที่เกี่ยวข้องกับของนั้น จากจุดนี้คิดว่ามีความน่าสนใจพอที่จะทำหนังได้ ในตอนเขียนบทไม่ได้นึกถึงใครมาแสดง นักแสดงนำทั้ง 2 คน ก็ผ่านการทดสอบบทตามปกติ โดยพิจารณาจากคนที่ดูใกล้เคียงกับบท สำหรับบทของซันนี่ ที่รับบทเป็นแฟนเก่า เป็นตัวละครที่มีความคลุมเครือประมาณหนึ่ง นวพลเห็นว่าซันนี่ดูเหมาะสมกับบทนี้ และคิดว่าชีวิตจริงเขาเป็นแบบนั้นเหมือนกัน ส่วนบทของชุติมณฑน์ เป็นบทผู้หญิงที่แข็ง และเคยเห็นชุติมณฑน์แสดงใน "ฉลาดเกมส์โกง" คิดว่าเหมาะสมกับบุคลิกนี้
"อะเดย์" พูดถึงหนังเรื่องนี้ว่า "นวพลก็ยังคงประทับลายเซ็นของตัวเองไว้อย่างชัดเจน ทั้งจังหวะการแช่ภาพเพื่อดึงอารมณ์ การตัดต่อสุดกวน บทสนทนาที่เหมือนเราได้แอบฟังตัวละครคุยกัน และการลงไปสำรวจความสัมพันธ์ที่ครั้งนี้ร้าวลึกยิ่งกว่าเรื่องก่อนหน้า" "เดลินิวส์" อธิบายหนังว่า "หนังที่เล่นกับความรู้สึกแบบสุดโต่ง ไม่ว่าจะเป็นดนตรีประกอบสันสันโทนสีหม่นหมอง สิ่งของแต่ละชิ้นสะท้อนภาพในอดีตออกมา"
ด้านการแสดง "มติชน" วิจารณ์นักแสดงนำทั้งสองว่า "ชุติมณฑน์ ที่นำเสนอตัวจีนออกมาได้อย่างพอดี ไม่มาก ไม่น้อย ซึ่งความเป็นตรงกลางนี่หละที่หายากที่สุด แต่ต้องชื่นชมที่เธอหาจนเจอ เธอรับบทได้หนักหน่วง นับว่าแบกไว้ทั้งเรื่องก็ได้...ส่วน ซันนี่ เรียกได้ว่าน้อยแต่มากของจริง อาจไม่มีบทเยอะ การแสดงของเขานำเราไปสู่อารมณ์เดียวกับตัวละครได้ไม่ยาก"
ฮาวทูทิ้ง.. ทิ้งอย่างไรไม่ให้เหลือเธอ
ฮาวทูทิ้ง..ทิ้งอย่างไรไม่ให้เหลือเธอ
เจ้ามโน
เจ้าหลวงมโนราชา หรือ เจ้าหนานมโนทรงเป็นเจ้าผู้ครองนครน่าน องค์ที่ 54 และองค์ที่ 4 แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2312 - พ.ศ. 2317
เจ้ามโน เป็นพระโอรสองค์ที่ 3 ในเจ้าไชยราชา และเจ้านางเทพ ราชธิดาในพญาหลวงติ๋นมหาวงศ์ มีพระเชษฐา และพระขนิษฐา ร่วมเจ้ามารดา 7 พระองค์
เจ้าหลวงมโน มีพระชายา 1 องค์ มีนามว่า แม่เจ้าเมืองเถินเทวี ประสูติแต่ราชโอรส ราชธิดา 2 พระองค์
รวิพล สง่าวรวงศ์
ศุภ สง่าวรวงศ์ (ชื่อเดิม รวิพล สง่าวรวงศ์; ชื่อเล่น เอส; เกิด 19 พฤษภาคม พ.ศ. 2544) เป็นนักว่ายน้ำทีมชาติไทย ชมรมว่ายน้ำสิงห์ โดยได้รับ 8 เหรียญทองและ 1 เหรียญเงิน จากการแข่งขันกีฬาเยาวชนแห่งชาติ ครั้งที่ 35 ณ จังหวัดบุรีรัมย์ และยังเข้าร่วมแข่งขันกีฬาซีเกมส์ 2019 ณ ประเทศฟิลิปปินส์ และการแข่งขันว่ายน้ำชิงแชมป์โลก เลก 3 ณ ประเทศสิงคโปร์ ภูมิลำเนาเป็นคนกรุงเทพมหานคร เกิดและเติบโตที่กรุงเทพมหานคร จบการศึกษาระดับมัธยมศึกษาตอนต้นจากโรงเรียน British International School จ.ภูเก็ต และมัธยมศึกษาตอนปลายจากโรงเรียนกรุงเทพคริสเตียนวิทยาลัย และปัจจุบันกำลังศึกษาอยู่ชั้นปีที่ 1 คณะนิเทศศาสตร์ จุฬาลงกรณ์มหาวิทยาลัย เคยได้รับรางวัลเยาวชนดีเด่นแห่งชาติ เมื่อวันที่ 14 มกราคม พ.ศ. 2560 เคยเข้าร่วมแข่งขัน ASEAN School Games 2018 ครั้งที่ 10 ณ ประเทศมาเลเซีย
ศุภจบชั้นมัธยมศึกษาจากโรงเรียนกรุงเทพคริสเตียนวิทยาลัย และกำลังศึกษาที่คณะนิเทศศาสตร์ จุฬาลงกรณ์มหาวิทยาลัย
ชา อึน-อู
อี ดง-มิน (; เกิด 30 มีนาคม ค.ศ. 1997) รู้จักกันในชื่อ ชา อึน-อู  เป็นนักร้อง นักแสดง และนายแบบชาวเกาหลีใต้ เป็นสมาชิกของอัสโตร (Astro) บอยแบนด์เกาหลีใต้ ภายใต้สังกัดแฟนตาจิโอ ประกอบด้วยสมาชิกทั้งหมด 6 คน รับตำแหน่งนักร้องเสริมและภาพลักษณ์ของวง ในวันที่ 22 กุมภาพันธ์ 2016 พวกเขาได้ปล่อยมิวสิกวิดีโอ Hide &amp; Seek และในวันที่ 23 กุมภาพันธ์ 2016 จึงได้เปิดตัวอย่างเป็นทางการพร้อมผลงานแรกในมินิอัลบั้มที่มีชื่อว่า "สปริงอัป" ในเวลาต่อมา
ชา อึน-อู เกิดเมื่อวันที่ 30 มีนาคม พ.ศ. 2540 ในเขตคุนโพ จังหวัดคย็องกี ประเทศเกาหลีใต้ ประเทศเกาหลีใต้ เข้าศึกษาที่โรงเรียนประถมศึกษาซูรี (Suri Middle School) และโรงเรียนมัธยมศึกษาซูรี (Suri High School) ในเมืองคุนโพซึ่งเป็นบ้านเกิดของเขา ก่อนที่จะย้ายไปเรียนที่โรงเรียนพหุศิลป์ฮันลิมในสมัยเป็นเด็กฝึกหัดและจบการศึกษาในปี พ.ศ. 2559 ปัจจุบันกำลังศึกษาที่มหาวิทยาลัยซ็องกยุงกวัน เอกวิชาศิลปะการแสดง
เมื่อเรียนอยู่ชั้นประถมศึกษา เขาเป็นตัวแทนของโรงเรียนแข่งขันทั้งฟุตบอลและบาสเกตบอลในฐานะกัปตันทีม เขาเคยสอบได้อันดับสูงสุดอันดับสามสามของทั้งโรงเรียน
ในระหว่างการคอนเสิร์ตเอเชียแฟนทัวร์ที่จัดขึ้นที่มะนิลาในปี พ.ศ. 2562 อึนอูเปิดเผยว่าเขาเคยอาศัยอยู่ที่ฟิลิปปินส์เป็นเวลาหกเดือนตอนที่เขาเรียนภาษาอังกฤษอยู่ชั้นประถมศึกษาชั้นปีที่ 1
ในปี 2564 เขาถูกรวมอยู่ในรายชื่อ 'Men of the Year' ของ GQ เกาหลี
ในปี 2562 อึนอูติดอันดับ 7 ด้วยคะแนนสะสมมากที่สุด 44,178,474 คะแนนจากชื่อเสียงของแบรนด์ไอดอลชาย ในชาร์ตประจำปีของเรดาร์เคป๊อป ชาอึนอูได้รับการเสนอชื่อให้เป็น "2019 Hot Instagrammer - Male"
ในปี 2564 อึนอูอยู่ที่ 17 ใน "Forbes" Korea Power Celebrity และอันดับ 6 ในหมวด SNS
เจ้าวิธูร
เจ้าพระยาวิธูร หรือ เจ้าหลวงวิธูรทรงเป็นเจ้าผู้ครองนครน่าน องค์ที่ 55 และองค์ที่ 5 แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2317 - พ.ศ. 2321
เจ้าวิธูร หรือพระนามเดิม เจ้านาขวา เป็นพระโอรสในเจ้าอริยวงษ์ ประสูติแต่ แม่เจ้าเมืองเชียงใหม่ เจ้าวิธูร มีพระเชษฐา และพระอนุชา ร่วมเจ้ามารดา รวม 5 พระองค์
เจ้าหลวงวิธูร ทรงดำรงพระยศ ดังนี้
แผ่นดินไหวในเกาะซูลาเวซี พ.ศ. 2561
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
คะแนนรวมเฉพาะจังหวัดลำปาง.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดลำปาง
เขตการเลือกตั้งที่ 1 ประกอบไปด้วยอำเภอเมืองลำปาง อำเภอห้างฉัตร อำเภอแจ้ห่ม อำเภอวังเหนือ อำเภองาว และอำเภอเมืองปาน
เขตการเลือกตั้งที่ 2 ประกอบไปด้วยอำเภอแม่ทะ อำเภอเกาะคา อำเภอสบปราบ อำเภอเถิน อำเภอแม่พริก อำเภอเสริมงาม และอำเภอแม่เมาะ
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายธนาธร โล่ห์สุนทร ว่าที่ ส.ส.เขต 1 จังหวัดลำปาง พรรคพลังประชาชน และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดลำปาง โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายกิตติกร โล่ห์สุนทร และนายวาสิต พยัคฆบุตร ผู้สมัครจากพรรคพลังประชาชนที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด
โรงเรียนราษฎร์นิยม
โรงเรียนราษฎร์นิยม เป็นโรงเรียนมัธยมศึกษาประจำตำบล ประเภทสหศึกษา สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 6 บ้านราษฎร์นิยม ตำบลราษฎร์นิยม อำเภอไทรน้อย จังหวัดนนทบุรี
โดยที่พื้นที่ตำบลราษฎร์นิยมตั้งอยู่บริเวณชายขอบของจังหวัดนนทบุรี ทำให้ในอดีตเด็กนักเรียนต้องเดินทางทางเรือไปตามลำคลองเพื่อไปเรียนหนังสือในตัวเมืองจังหวัดนนทบุรี พระครูประชาธรรมนาถ (แฉ่ง ฐานํกโร) เจ้าอาวาสวัดราษฎร์นิยม เล็งเห็นถึงปัญหาดังกล่าว จึงร่วมมือกับคณะกรรมการหมู่บ้านดำเนินการขออนุมัติจัดตั้งโรงเรียนจากกรมสามัญศึกษาบนที่ดินของวัดราษฎร์นิยม เนื้อที่ 103 ไร่ (ปัจจุบันเหลือเนื้อที่ 35 ไร่ เนื่องจากแบ่งให้วิทยาลัยการอาชีพไทรน้อย 56 ไร่ ที่ทำการองค์การบริหารส่วนตำบลราษฎร์นิยม 5 ไร่ และถนนและลำคลองสาธารณะ 7 ไร่) โดยนายธนุส อิศรางกูร ณ อยุธยา นายอำเภอไทรน้อย เป็นประธานเปิดอาคารเรียนเมื่อวันที่ 1 มิถุนายน พ.ศ. 2519
โรงเรียนราษฎร์นิยมประกอบด้วยอาคารเรียนต่าง ๆ ได้แก่
ทรภังคะ
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 8 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบไปด้วยอำเภอเมืองชลบุรี (เฉพาะตำบลสำนักบก ตำบลนาป่า ตำบลหนองรี ตำบลหนองข้างคอก ตำบลห้วยกะปิ ตำบลเหมือง ตำบลแสนสุข ตำบลบ้านปึก ตำบลอ่างศิลา และตำบลเสม็ด)
เขตการเลือกตั้งที่ 2 ประกอบไปด้วยอำเภอเมืองชลบุรี (เฉพาะตำบลบ้านสวน ตำบลบางปลาสร้อย ตำบลมะขามหย่ง ตำบลบ้านโขด ตำบลบางทราย ตำบลหนองไม้แดง ตำบลคลองตำหรุ และตำบลดอนหัวฬ่อ) และอำเภอพานทอง (ยกเว้นตำบลมาบโป่งและตำบลหนองหงษ์)
เขตการเลือกตั้งที่ 3 ประกอบไปด้วยอำเภอเกาะจันทร์ อำเภอพนัสนิคม และอำเภอพานทอง (เฉพาะตำบลมาบโป่งและตำบลหนองหงษ์)
เขตการเลือกตั้งที่ 4 ประกอบไปด้วยอำเภอบ้านบึง อำเภอหนองใหญ่ และอำเภอบ่อทอง
เขตการเลือกตั้งที่ 5 ประกอบไปด้วยอำเภอศรีราชา (ยกเว้นตำบลทุ่งสุขลาและตำบลบึง)
เขตการเลือกตั้งที่ 6 ประกอบไปด้วยอำเภอเกาะสีชัง อำเภอศรีราชา (เฉพาะตำบลทุ่งสุขลาและตำบลบึง) และอำเภอบางละมุง (เฉพาะตำบลบางละมุง ตำบลนาเกลือ ตำบลหนองปลาไหล และตำบลตะเคียนเตี้ย)
เขตการเลือกตั้งที่ 7 ประกอบไปด้วยอำเภอบางละมุง (เฉพาะตำบลเขาไม้แก้ว ตำบลโป่ง ตำบลหนองปรือ และตำบลห้วยใหญ่)
เขตการเลือกตั้งที่ 8 ประกอบไปด้วยอำเภอสัตหีบ
เอ็นเอชเค โคฮากุอูตะกัซเซ็ง
เอ็นเอชเค โคฮากุอูตะกัสเซ็ง (; ; ชื่อสั้น: โคฮากุ ) หรือที่คนไทยรู้จักกันในชื่อ งานขาวแดง เป็นรายการพิเศษประเภทเทศกาลดนตรี ที่ออกอากาศทางวิทยุและโทรทัศน์ในเครือข่ายเอ็นเอชเค ทั้งภายในประเทศและต่างประเทศ เริ่มออกอากาศตั้งแต่ปี ค.ศ. 1951 จนถึงปัจจุบัน ซึ่งถือเป็นรายการประจำปีที่ออกอากาศยาวนานที่สุดในวงการวิทยุและวงการโทรทัศน์ญี่ปุ่น โดยจัดขึ้นทุกวันที่ 31 ธันวาคมของทุกปี และสิ้นสุดก่อนเที่ยงคืนของวันนั้น
ในแต่ละปี รายการจะเชิญนักร้องในวงการเพลงของญี่ปุ่นมาร่วมรายการไว้จำนวนมาก โดยจะแบ่งเป็น 2 ทีม คือทีมสีแดง  แทนทีมนักร้องฝ่ายหญิง และทีมสีขาว  แทนทีมนักร้องฝ่ายชาย โดยจะต้องแข่งขันร้องเพลงของตน และเมื่อการแข่งขันสิ้นสุดลง จะมีการลงคะแนนตัดสินว่าทีมสีใดทำโชว์ได้ดีที่สุด โดยตัดสินมาจากคณะกรรมการที่เชิญมาจากหลากหลายสาขาอาชีพ และผู้ชมในการแสดงที่ติดต่อขอรับบัตรจากการลงทะเบียนของเอ็นเอชเค (ภายหลังได้เพิ่มการโหวตจากผู้ชมทางบ้านผ่านหน้าจอโทรทัศน์, ระบบ 1-Seg และผ่านแอพพลิเคชันที่จัดทำไว้โดยเฉพาะ) ทีมที่มีคะแนนสูงสุดจะเป็นทีมที่ชนะ แต่ถึงไม่ว่าทีมสีใดจะเป็นทีมที่ชนะในแต่ละปี การเข้าร่วมรายการนี้ถือว่าเป็นเกียรติสูงสุดของตัวนักร้องเอง
ในทุกๆ ปี รายการมักจะมีผู้ชมทั่วญี่ปุ่น ตลอดจนสื่อฝั่งตรงข้ามให้ความสนใจกับรายการนี้ โดยระดับผู้ชม (เรตติง) สูงสุดอยู่ที่ร้อยละ 81.4 (ครั้งที่ 14) และยังเป็นอันดับหนึ่งของรายการโทรทัศน์ที่มีเรตติ้งสูงที่สุดในหลาย ๆ ปี ที่ผ่านมา รายการนี้จึงถือเป็นธรรมเนียมในวันสิ้นปีของชาวญี่ปุ่น
ในปี ค.ศ. 2021 มีรายงานว่าจะย้ายการจัดรายการที่ ฮอลล์เอ ศูนย์การประชุมนานาชาติโตเกียว เนื่องจากการปิดปรับปรุงของเอ็นเอชเคฮอลล์ ซึ่งถือเป็นครั้งแรกในรอบ 49 ปีที่ย้ายสถานที่การจัดรายการภายหลังเอ็นเอชเคฮอลล์เปิดทำการเมื่อปี ค.ศ. 1972 และได้ใช้เป็นสถานที่จัดงานตั้งแต่ครั้งที่ 23 เป็นต้นมา
Kusuman Hospital
กลูบีจีเรกาตัสดูฟลาเม็งกู
กลูบีจีเรกาตัสดูฟลาเม็งกู  หรือที่รู้จักกันในชื่อ ฟลาเม็งกู เป็นสโมสรฟุตบอลอาชีพในประเทศบราซิล ก่อตั้งขึ้นในปี ค.ศ. 1895 มีที่ตั้งอยู่ในรีโอเดจาเนโร
โซะระ อะโอะอิ
เซอร์ไวเวอร์ วินเนอส์แอตวอร์
เซอร์ไวเวอร์: วินเนอส์แอตวอร์  เป็นฤดูกาลที่ 40 ของรายการเซอร์ไวเวอร์ ถ่ายทำตั้งแต่วันที่ 22 พฤษภาคม ถึง 29 มิถุนายน พ.ศ. 2562 โดยฤดูกาลนี้จะเป็นการเฉลิมฉลองครบรอบ 20 ปีของรายการเซอร์ไวเวอร์ ผู้เข้าแข่งขันในฤดูกาลนี้จะมีทั้งสิ้น 20 คนซึ่งล้วนแต่เป็นผู้ชนะจากฤดูกาลก่อนหน้านี้ทั้งหมด และนับเป็นฤดูกาลที่ 5 ถัดจากเซอร์ไวเวอร์ รวมดารา, เซอร์ไวเวอร์ ฮีโร่ปะทะวายร้าย, เซอร์ไวเวอร์ แคมโบเดีย และ เซอร์ไวเวอร์ เกมเชนเจอส์ ที่ผู้เล่นทั้งหมดเป็นผู้ที่เคยเล่นเกมนี้มาแล้ว นอกจากนี้ ฤดูกาลนี้ยังเป็นครั้งที่ 9 ที่ใช้สถานที่ถ่ายทำหลักที่ประเทศฟีจี หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ , เซอร์ไวเวอร์ เดวิดปะทะโกไลแอท , เซอร์ไวเวอร์ เอดจ์ ออฟ เอ็กซ์ทิงชัน และ เซอร์ไวเวอร์ ไอส์แลนด์ออฟดิไอดึลส์
ความพิเศษของฤดูกาลนี้คือ เงินรางวัลของผู้ที่ชนะจะเพิ่มขึ้นจากฤดูกาลปกติ จากเดิมที่ผู้ชนะการแข่งขันจะได้รับเงินรางวัล 1,000,000 ดอลลาร์สหรัฐฯ ในฤดูกาลนี้ผู้ที่ชนะการแข่งขันจะได้รับเงินรางวัล 2,000,000 ดอลลาร์สหรัฐฯ นอกจากนี้ เอดจ์ ออฟ เอ็กซ์ทิงชัน จะกลับมามีบทบาทในเกมอีกครั้ง แต่จะมีความแตกต่างจาก "เซอร์ไวเวอร์ เอดจ์ ออฟ เอ็กซ์ทิงชัน" ตรงที่ในฤดูกาลนี้ผู้ที่ถูกโหวตออกจะถูกส่งไปยังเอดจ์ ออฟ เอ็กซ์ทิงชันทันที ในขณะที่ในฤดูกาลที่ 38 ผู้เข้าแข่งขันสามารถเลือกได้ว่าจะไปหรือไม่ไป นอกจากนี้ ผู้เข้าแข่งขันที่อยู่บนเอดจ์ ออฟ เอ็กซ์ทิงชันสามารถมปฏิสัมพันธ์กับผู้เข้าแข่งขันที่ยังอยู่ในเกมได้ผ่านการส่งมอบของหรือข้อได้เปรียบต่างๆที่พบบนเอดจ์ ออฟ เอ็กซ์ทิงชัน
ไทสัน อพอสตอล เป็นผู้ชนะจากเอดจ์ ออฟ เอ็กซ์ทิงชั่นคนที่ 1 และกลับเข้าสู่เกมในวันที่ 19&lt;br&gt;
ผู้ที่แพ้การแข่งขันเอดจ์ ออฟ เอ็กซ์ทิงชั่นครั้งที่ 2 คือ แอมเบอร์ , แดนนี่ , อีธาน , ร็อบ , พาร์วาติ , ยูล , เวนเดลล์ , อดัม , ไทสัน , โซฟี , คิม , เจเรมี่ , นิค&lt;br&gt;
นาตาลี แอนเดอร์สัน เป็นผู้ชนะจากเอดจ์ ออฟ เอ็กซ์ทิงชั่นคนที่ 2 และกลับเข้าสู่เกมในวันที่ 35&lt;br&gt;
โรงเรียนภูเรือวิทยา
โรงเรียนภูเรือวิทยา (อักษรย่อ : ภ.ร.ว.; อังกฤษ: Phurua Wittaya School) หรือเรียกอย่างย่อว่า ภูเรือวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา เป็นโรงเรียนประจำอำเภอภูเรือ จังหวัดเลย อยู่ในสหวิทยาเขตศรีสองรักษ์สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนภูเรือวิทยา อำเภอภูเรือ จังหวัดเลย ได้รับอนุมัติจากกระทรวงศึกษาธิการ ให้จัดตั้งโรงเรียนระดับมัธยมศึกษา สายสามัญให้ครบทุกกิ่งอำเภอและอำเภอทั่วประเทศ ภายในปีพุทธศักราช 2520 อำเภอภูเรือเป็นอำเภอหนึ่ง ที่ได้รับการพิจารณาให้จัดตั้งโรงเรียนระดับมัธยมตอนต้น โรงเรียนภูเรือวิทยาจึงได้มีการประกาศรับสมัครนักเรียนในระดับชั้นมัธยมศึกษาปีที่ 1 ปีพุทธศักราช 2517 ตามโครงการของกระทรวงศึกษาธิการ จังหวัดเลยได้พิจารณาให้กิ่งอำเภอภูเรือแห่งหนึ่งที่จะต้องจัดตั้งโรงเรียนในระดับมัธยมศึกษาตอนต้นขึ้น นายอำเภอภูเรือจึงให้คณะกรรมการศึกษาธิการอำเภอภูเรือ ได้ไปทำการสำรวจและจัดหาสถานที่ที่จะปลูกสร้างโรงเรียน
ต่อมาได้สถานที่จากการสำรวจเป็นที่สาธารณะที่ว่างเปล่าไม่ได้ทำประโยชน์ใดๆมีพื้นที่ทั้งหมด 93 ไร่ 1 งาน 3 ตารางวา อยู่ในเขตเทศบาลตำบลภูเรือ ตั้งอยู่หมู่บ้านป่าจันตม หมู่ที่ 6 ตำบลหนองบัว อำเภอภูเรือ จังหวัดเลย ได้เปิดทำการเรียนการสอนครั้งแรก เมื่อวันที่ 17 สิงหาคม พุทธศักราช 2517 ในช่วงแรก รับสมัครนักเรียนในระดับชั้นมัธยมศึกษาปีที่ 1 มีนักเรียนมาสมัครเรียนจำนวน 27 คนโดยแยกเป็นนักเรียนชาย 16 คน นักเรียนหญิงจำนวน 11 คน มีครูบรรจุมาสอนจำนวน 7 คนแบ่งครูผู้ชาย 4 คน ครูผู้หญิง 3 คน มีห้องเรียนจำนวน 2 ห้องเรียน มี่ชื่อโรงเรียนว่า “ โรงเรียนภูเรือวิทยา ” โดยมีชื่อย่อว่า “ ภ.ร.ว. ” มีชื่อภาษาอังกฤษว่า “ PHURUA WITTAYA SCHOOL ” ชื่อย่อภาษาอังกฤษว่า “ P.R.W ” การเรียนการสอนช่วงแรกได้ใช้พื้นที่ร่วมกับโรงเรียนหนองบัววิทยาคาร หรือโรงเรียนชุมชนภูเรือ ในปัจจุบันโดยมีนายสวัสดิ์ เฉลิมพงศ์ ผู้ว่าราชการจังหวัดเลยเป็นผู้ลงนามแทนอธิบดีกรมสามัญศึกษา กระทรวงศึกษาธิการในการใช้ชื่อของโรงเรียน และได้แต่งตั้งให้ครูโรงเรียนเลยพิทยาคม คือ นายอดุลย์ ศรีแสงรัตน์
อิสโปร์ชีกลูบีอิงเตร์นาซีโยนัล
อิสโปร์ชีกลูบีอิงเตร์นาซีโยนัล  หรือที่รู้จักกันในชื่อ อิงเตร์ เป็นสโมสรฟุตบอลอาชีพในประเทศบราซิล ก่อตั้งขึ้นในปี ค.ศ. 1909 มีที่ตั้งอยู่ในโปร์ตูอาแลกรี
พรรคเพื่อราษฎร พรรคการเมืองไทยที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐ เป็นลำดับที่ ๓๑/๒๕๖๑ เมื่อวันที่ 26 พฤศจิกายน พ.ศ. 2561 ในชื่อ พรรคพลังไทสร้างชาติ มีนาย ณภัคธร ชัยสงคราม นาย บุญปลูก เอนสาร และนักร้องลูกทุ่งชื่อดัง แอ๊ด สุรชัย สมบัติเจริญ เป็น หัวหน้าพรรค เลขาธิการพรรค และ โฆษกพรรค โดยมีที่ทำการพรรคอยู่ที่ 96 หมู่ 5 ตำบลเชียงรากใหญ่ อำเภอสามโคก จังหวัดปทุมธานี
ในการเลือกตั้งสมาชิกสภาผู้แทนราษฎรเมื่อวันอาทิตย์ที่ 24 มีนาคม พ.ศ. 2562 พรรคพลังไทสร้างชาติได้ส่งผู้สมัครลงรับเลือกตั้ง แต่ยังไม่ได้รับเลือกตั้ง
เปลี่ยนแปลงชื่อพรรค.
กระทั่งวันที่ 6 มิถุนายน พ.ศ. 2562 นายณภัคธรได้ลาออกจากสมาชิกพรรคเป็นเหตุให้พ้นจากตำแหน่งหัวหน้าพรรค จึงได้มีการจัดประชุมใหญ่ของพรรคครั้งที่ ๒/๒๕๖๒ เมื่อวันที่ 29 กรกฎาคม พ.ศ. 2562 เพื่อเลือกคณะกรรมการบริหารพรรคชุดใหม่ เปลี่ยนแปลงชื่อพรรคจากเดิม พรรคพลังไทสร้างชาติ เป็น พรรคสุจริตชน เปลี่ยนแปลงชื่อย่อพรรค นโยบายพรรค คำประกาศอุดมการณ์พรรค และ ข้อบังคับพรรค แต่ยังคงใช้ที่ทำการพรรคเดิมจากสมัยเป็นพรรคพลังไทสร้างชาติ โดยที่ประชุมมีมติเลือก นายกนกศักดิ์ ลิขิตไพรวัลย์ อดีตรองหัวหน้า พรรคภราดรภาพ เป็นหัวหน้าพรรคคนใหม่ ต่อมานายกนกศักดิ์ ลิขิตไพรวัลย์ ได้ลาออกจากการเป็นหัวหน้าพรรค ทำให้กรรมการที่ยังเหลืออยู่รักษาการตามกฎหมาย ขณะนี้อยู่ระหว่างเตรียมการจัดประชุมใหญ่เพื่อเลือกตั้งกรรมการบริหารพรรคชุดใหม่
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 9 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบไปด้วยอำเภอเมืองนครศรีธรรมราช (เฉพาะเทศบาลนครนครศรีธรรมราช เทศบาลตำบลปากนคร ตำบลโพธิ์เสด็จ ตำบลนาเคียน ตำบลกำแพงเซา ตำบลนาทราย ตำบลท่าซัก และตำบลปากนคร)
เขตการเลือกตั้งที่ 2 ประกอบไปด้วยอำเภอเมืองนครศรีธรรมราช (เฉพาะเทศบาลตำบลบางจาก ตำบลไชยมนตรี ตำบลมะม่วงสองต้น ตำบลท่าเรือ ตำบลบางจาก และตำบลท่าไร่) อำเภอพระพรหม และอำเภอปากพนัง (เฉพาะเทศบาลเมืองปากพนัง ตำบลคลองน้อย ตำบลชะเมา ตำบลเกาะทวด ตำบลคลองกระบือ ตำบลป่าระกำ ตำบลบ้านใหม่ ตำบลหูล่อง ตำบลแหลมตะลุมพุก ตำบลปากพนังฝั่งตะวันตก และตำบลปากพนังฝั่งตะวันออก)